बाढ़ के पानी से घिरे कटरी के गाव में हालात बिगड़ रहे हैं। खतरे को देखते हुए बेनी खेड़ा, काली कुंडी व बिंदकी फार्म गाव के ग्रामीणों ने गाव से पलायन शुरू कर दिया है। उधर मदारपुर गाव में लगाया गया बंधा सोमवार की रात पानी के दबाव में टूट गया। जाड़े का पुरवा गाव के स्कूल में पानी घुस गया। बिंदकी फार्म गाव के योगेंद्र पाल ने बताया बाढ़ का पानी बढ़ रहा है। बेनीखेड़ा गाव के ग्रामीणों ने निकलना शुरू किया है। अन्य गांवों के परिवार भी निकलने के तैयारी कर रहे हैं। उधर एसडीएम सुशील कुमार गोंड ने बताया बाढ़ प्रभावित गाव हाई अलर्ट पर हैं। नाव लगा दी गई हैं। दूसरे काली कुंडी, बेनी खेड़ा बिंदकी फार्म गाव के लोगों का निकलना शुरू हो गया है।